b'\n_START_ARTICLE_\nGottfried von Banfield\n_START_SECTION_\nVoja\xc5\xa1ka kariera\n_START_PARAGRAPH_\n17. junija 1909 je diplomiral na Reki in postal mornarski kadet (Seekadett). Slu\xc5\xbebo je opravljal na ladjah SMS Erzherzog Friedrich in SMS Custozza. Med prvo svetovno vojno je slu\xc5\xbeil v pomorskih zra\xc4\x8dnih postajah Pulj in Trst. Prvo zmago je dosegel 27. junija leta 1915, ko je nad Villo Vicentino sestrelil italijanski voja\xc5\xa1ki balon. Februarja 1916 je postal poveljnik pomorske letalske postaje v Trstu in poveljstvo je ohranil vse do konca vojne._NEWLINE_Gottfried von Banfield, katerega se je oprijel naziv \xc2\xbbTr\xc5\xbea\xc5\xa1ki orel\xc2\xab\xc2\xa0(Adler von Triest), je v svoji voja\xc5\xa1ki slu\xc5\xbebi dosegel 9 uradnih in 11 neuradnih zra\xc4\x8dnih zmag._NEWLINE_Vse zmage je dosegel na vodnih letalih avstrijske izdelave.'